Labour, labour, labour, ret eo din labourat ! Ha skrivañ. N'eo ket traoù aes da ober war an dro bepred. Peurliesañ e vezan o labourat pa fellfe din skrivañ hag e soñjan el labour p'emaon o skrivañ. Ne sikour ket, nag evit an eil nag evit egile… Hag en em gavout a ran gant dale. Ma ! Graet e vo al  labour e-koulz, sañset. Ha dale a vo gant al levr, c'hoazh… Pe get, buanoc'h buanañ e skrivan er mare mañ, a feur ma tostaan eus ar fin eo a anatoc'h anatañ ar pezh a zo da c'hoarvezout, hag aesoc'h aesañ e skrivañ.